MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 16577/16.03.2021

**RAPORT DE SPECIALITATE**

la proiectul de hotărâre privind prelungirea contractelor de concesiune nr.06/13.05.2008 și nr. 08/13.05.2008 având ca obiect fostele centrale termice CT3 Micro 17 și CT1 Micro16 din municipiul Satu Mare

1. Prin adresa nr. 144/05.02.2021 SC BARTA ATI SRL înregistrată sub nr.8424/05.02.2021 solicită prelungirea contractelor de concesiune pe care le are în derulare motivat de faptul că intenționează să acceseze fonduri nerambursabile pentru creșterea capacităților de producere a energiei electrice din surse regenerabile.

Având în vedere faptul că în decursul timpului cele două contracte de concesiune nr.06/13.05.2008 și nr. 08/13.05.2008 au suferit diverse modificări și completări, cât și faptul că Barta Ati în decursul timpului și-a respectat obligațiile contractuale preluate și asumate, se impune inițierea unui proiect de hotărâre, care să vizeze prelungirea termenului concesiunii așa cum este menționat în art. 2 alin.2 Cap.III din contracte.

2. Oportunitate: Prin prelungirea contractului de concesiune, se va asigura întreținerea celor două centrale de către concesionar, iar plata redevențelor de către acesta se face venit la bugetul local, fapt pentru care este oportună prelungirea contractului de concesiune cu cel mult jumătate din perioada inițială a concesiunii, așa cum se menționează la Clauza Cap.III Termenul, art. 2, alin.2 din ambele contracte.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor : art. 108 lit b) și art.362 alin.3 din Codul Administrativ, aprobat prin OUG nr.57/2019, cu modificările și completările ulterioare, cât și clauzei Cap.III Termenul, art.2 alin.(2).

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, proiectul de hotărâre privind prelungirea contractelor de concesiune nr.06/13.05.2008 și nr. 08/13.05.2008 având ca obiect fostele centrale termice CT3 Micro 17 și CT1 Micro16 din municipiul Satu Mare cu propunere de aprobare.

Şef Serviciu

Faur Mihaela

Redactat:Corina Seres/ 2 ex.